ภายในปีหน้า อาจมีคนเป็นโรคอัลไซเมอร์ และโรคสมองเสื่อมอื่นๆ ทั่วโลกมากกว่า 35 ล้านคน 
องค์การ Alzheimer’s Disease International รายงานการคาดการณ์ที่ว่า ภายในปีหน้า จะมีคนเป็นโรคอัลไซเมอร์ส และโรคสมองเสื่อมอื่นๆ ทั่วโลกมาก
ตัวเลขใหม่นี้สูงกว่าที่คาดกันไว้เมื่อ2-3 ปีก่อนราว 10 % เนื่องจากการวิจัยก่อนหน้านี้ ประเมินการณ์การเป็นโรคอัลไซเมอร์ในประเทศกำลังพัฒนาไว้ต่ำเกินไป ตามรายงานนั้น ค่าใช้จ่ายทางเศรษกิจทั่วโลก ของโรคสมองเสื่อมต่างๆรวมแล้วเป็นเงินราวปีละ 315,000 ล้านดอลลาร์ เป็นภาวะสมองเสื่อมอย่างหนึ่งที่สมองผ่อลงทำให้สูญเสียความทรงจำ ซึ่งมีแต่จะเป็นหนักขึ้นเรื่อยๆ ยังไม่มีทางรักษาให้หายขาดยังไม่ทราบสาเหตุของโรค ที่มักเริ่มในวัยกลางคนหรือวัยสูงอายุโรคนี้ คนอายุ 65ปีขึ้นไป 1 ใน 8 คนเป็นโรคอัลไซเมอร์ รายงานขององค์การโรคอัลไซเมอร์ระหว่างประเทศAlzheimer's Disease International หรือ ADI คาดการณ์ว่า จะมีคนเป็นโรคสมองเสื่อมเพิ่มขึ้นเท่าตัวในทุกๆ 20 ปีและในปี 2593 หรือ 40 ปีข้างหน้า จะมีคนเป็นโรคสมองเสื่อมมากกว่า 115 ล้านคน ประเทศที่มีรายได้ระดับกลางในอัฟริกาตะวันออกกลาง และหลายส่วนของเอเชีย และของละตินอเมริกาตอนใต้จะเผชิญกับภาระหนักเมื่อประชาชนสูงอายุมีจำนวนมากขึ้น สหรัฐกับประเทศพัฒนาแล้วอื่นๆกำลังเตรียมรับสถานการณ์กันแล้ว และรายงานนี้ มุ่งที่จะกระตุ้นให้มีการตระหนักถึงผลกระทบจากโรคสมองเสื่อม ในบรรดาประเทศกำลังพัฒนาและยากจน ซึ่งหลายประเทศ ไม่มีสิ่งอำนวยความสะดวกในการวินิจฉัยหรือช่วยเหลือผู้ป่วยโรคนี้ นอกจากปัจจัยเรื่องอายุแล้วปัจจัยบางอย่างที่เป็นสาเหตุของโรคหัวใจ โรคอ้วน คอเลสเตอรอลสูง เบาหวานก็ดูเหมือนจะเพิ่มความเสี่ยงต่อการเกิดภาวะสมองเสื่อมด้วย และปัญหาเหล่านี้ กำลังเพิ่มขึ้นในบรรดาประเทศกำลังพัฒนา องค์การหน่วยงานด้านโรคอัลไซเมอร์ทั่วโลกร่วมกันทำงานเพื่อเน้นให้เห็นความสำคัญ ของการวินิจฉัยโรคแต่เนิ่นๆ เพื่อผู้ป่วยจะได้รับการบำบัดรักษาและดูแลช่วยเหลือสนับสนุนอย่างถูกต้อง เหมาะสม โดยเร็วที่สุดและมีการวางแผนการสำหรับอนาคต รายงานของ ADI ขอให้องค์การอนามัยโลก จัดให้โรคนี้อยู่ในลำดับสำคัญด้านสุขภาพและเสนอแนะให้มีการวิจัยค้นคว้าใหม่ๆ ถึงสาเหตุ และการชะลออาการของโรคหากหยุดยั้งไมได้ เชื่อกันว่าสาเหตุบางอย่างของโรคนี้ เป็นเรื่องของกรรมพันธุ์แต่ก็มีสาเหตุบางอย่างที่ป้องกันได้ตามรายงานของสถาบันสุขภาพแห่งชาติ ของสหรัฐนั้น ผลการศึกษาต่างๆ แสดงว่าการออกกำลังกาย แบบที่ทำให้หัวใจแข็งแรง จะช่วยให้สมองแข็งแรงด้วย นอกจากนั้นการรับประทานอาหารที่มีสาร antibodies สูง รวมทั้งอาหารเสริมอย่างวิตามิน A วิตามิน C และวิตามิน E และน้ำมันปลา จะช่วยป้องกันเซลไม่ให้เสื่อมหรือเสียหายและเชื่อกันว่าจะช่วยชะลออาการต่างๆ ของโรคชราได้